34. ΑΝΑΓΚ. ΝΟΜΟΣ υπ’ αριθ. 1366 της 26/29 Νοεμ. 1949 Περί ρυθμίσεως ζητημάτων τινών προκυπτόντων εκ της εφαρμογής του Ν.Δ. 1049/1949 «περί Οργανώσεως των Τηλεπικοινωνιών Ελλάδος». Άρθρ.1.-Αι μετά την ισχύν του Ν.Δ. 1049/49 διατηρούμεναι Υπηρεσίαι αρμοδιότητος Ταχυδρομείων μετονομαζόμεναι Ταχυδρομικαί, λειτουργούσιν ως τοιαύται υπό τον τίτλον τούτον δια του προσωπικού της τέως Τ.Τ.Τ. Υπηρεσίας, ως τούτο απομένει αριθμητικώς μετά την δια του από 25-10-49 Β.Δ/τος κατάργησιν των υπ’ αυτού οριζομένων θέσεων. Αι Υπηρεσίαι αύται διευθυνόμεναι μέχρι της δια Β.Δ/τος ανακατανομής των θέσεων ως και πρότερον υπό υπαλλήλων του αυτού βαθμού, διατηρούσι την υπό των κειμένων διατάξεων προβλεπομένην δικαιοδοσίαν και αρμοδιότητα, εξαιρέσει της αφορώσης εις καθαρώς Τηλεπικοινωνιακά ζητήματα. 2.Η οργανική σύνθεσις του προσωπικού της Ταχ. Υπηρεσίας ορίζεται ίση προς την απομένουσαν τοιαύτην μετά την δια του από 25.10.49 Β.Δ/τος κατάργησιν των υπ’ αυτού οριζομένων θέσεων. Αι ούτω απομένουσαι οργανικαί θέσεις της Ταχ. Υπηρεσίας από του βαθμού του Τμηματάρχου α΄ τάξεως και άνω, δύνανται και ανακατανεμηθώσι δια Δ/τος εις ορισθησομένας δια του αυτού ή ετέρου Δ/τος, εφ’ άπαξ εκδοθησομένου αντιστοίχους Υπηρεσίας. 3.Αι θέσεις τηλ/τών γ΄ ή β΄ ή α΄ τάξεως ορίζονται ως θέσεις Ταχ. Εποπτών γ΄ ή β΄ ή α΄ τάξεως, αι δε θέσεις των Περιφερειακών Διευθυντών ΤΤΤ, β΄ ή α΄ τάξεως των ΤΤΤ. Διευθυντών και των ΤΤΤ. Βοηθών β΄ ή α΄ τάξεως ως θέσεις αντιστοίχως Περιφ. Ταχ. Διευθυντών, Ταχ. Διευθυντών και Ταχ. Βοηθών. Αι μη καταργηθείσαι συμφώνως τω Ν.Δ. 1232/49 «περί συστάσεως ΤΤΤ Υπηρεσιών εν Δωδεκανήσω «θέσεις Χειριστών ορίζονται ως θέσεις Ταχ. Επιστατών ε΄ ή δ΄ ή γ΄ ή β΄ ή α΄ τάξεως επί μισθώ αντιστοίχως Ακολούθου ή Γραμματέως β΄ ή α΄ τάξεως ή Εισηγητού ή Τμηματάρχου β΄ τάξεως. (Αντί της σελ. 15) Σελ. 15(α) Γενική Διεύθυνση Ταχυδρομείων 22.Α.α.33-34 22.Α.α.34 Γενική Διεύθυνση Ταχυδρομείων    Άρθρ.2.-1.Αι διατάξεις του Νόμ. 3811 ως ετροποποιήθη και συνεπληρώθη μεταγενεστέρως, αι διατάξεις περί Συμβουλίων της Κεντρικής και Περιφ. Υπηρεσίας, ως και άπασαι αι κείμεναι οργανικαί της ΤΤΤ. Υπηρεσίας διατάξεις, διατηρούνται εν ισχύϊ εφόσον δεν τροποποιούνται δια του Ν.Δ. 1049/49 ή δια του παρόντος. Ένθα εις τας διατάξεις ταύτας απαντάται ο όρος «ΤΤΤ» αντικαθίσταται δια του όρου «Ταχ». 2.(Αφορώσα την συγκρότησιν του Συμβουλίου Εκμεταλλεύσεως, κατηργήθη δια του άρθρ. 48 παρ. 1 Α΄ του Β.Δ. 870/1960). 3.Επιτρέπεται όπως δια το τρέχον έτος ορισθώσιν αντικαταστάται των εκ των μελών των Συμβουλίων μεταταχθέντων εις το Ο.Τ.Ε. υπαλλήλων. 4.Αι μέχρις ενάρξεως της ισχύς του παρόντος εκδοθείσαι αποφάσεις των Συμβουλίων της τε Κεντρικής και Περιφ. Υπηρεσίας υπό την προϋφισταμένην σύνθεσίν των θεωρούνται έγκυροι. Άρθρ.3.-1.Εις τα υπό του Δημοσίου μεμισθωμένα ή επιτεταγμένα ιδιωτικά ακίνητα προς στέγασιν των ΤΤΤ Υπηρεσιών, επιτρέπεται, εφ’ όσον υπάρχει εν αυτή διαθέσιμος χώρος να στεγάζωνται και αι εις τον Οργανισμόν Τηλεπικοινωνιών Ελλάδος υπαγόμεναι Υπηρεσίαι, της τοιαύτης στεγάσεως μη θεωρουμένης ως παραχωρήσεως προς τρίτον κατά την έννοιαν του ισχύοντος ενοικιοστασίου. 2.Δια την τοιαύτην στέγασιν ο Ο.Τ.Ε. καταβάλλει προς το Δημόσιον ποσοστόν του παρ’ αυτού προς τον εκμισθωτήν καταβαλλομένου μισθώματος ή της δια την επίταξιν αποζημιώσεως, ανάλογον προς τον υπ’ αυτού χρησιμοποιούμενον χώρον. Το ποσοστόν τούτο ορίζεται δι’ αποφάσεως του επί των Οικονομικών Υπουργού, μετά γνώμην της Επιτροπής Στεγάσεως των Δημοσίων Υπηρεσιών. 3.Προκειμένου περί ακινήτων ανηκόντων εις το Δημόσιον το υπό του Ο.Τ.Ε. καταβαλλόμενον μίσθωμα καθορίζεται δι’ αποφάσεως του επί των Οικονομικών Υπουργού εκδιδομένης κατά τ’ ανωτέρω. 4.Τα επί τη βάσει των κατά τας παρ. 2 και 3 εκδιδομένων αποφάσεων του Υπουργού των Οικονομικών οφειλόμενα υπό του Ο.Τ.Ε. ποσά βεβαιούνται εις βάρος τούτου και εισπράττονται κατά τον Νόμον «περί εισπράξεως Δημοσίων Εσόδων». Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως, υποβληθήσεται δε προς κύρωσιν άμα τη επαναλήψει των εργασιών της Βουλής. 